stanford-oval/wikipedia huggingface dataset:
צקורו טזאקי חסר הצבע ושנות העלייה לרגל שלו
תקציר העלילה

בשנות בית הספר התיכון שלו בעיר נגויה, היה צקורו טזאקי חלק מחמישיית חברים, שכללה מלבדו עוד שני בנים ושתי בנות שבשמותיהם נכללו צבעים וכונו על פי צבעיהם: אדום, כחול, שחורה ולבנה. חמישיית החברים הגיעה להרמוניה מופלאה ביחסיהם, עד אשר בשנתו השנייה של צקורו כסטודנט באוניברסיטה בטוקיו, הודיע לו בשיחה טלפונית אחד מחברי החמישייה כי הם מנתקים לצמיתות את קשריו עמו. צקורו, שלא הבין את הסיבה לשינוי הפתאומי, נכנס לדיכאון עמוק ובמשך חצי שנה היה קרוב להתאבדות. גופו ופניו השתנו אף הם בשל החוויה הפנימית הקשה שעבר. לאחר התאוששותו החלקית פגש בעמית סטודנט וקשר עמו קשר חברות עמוק. אולם גם כאן, העמית, האידה, שפירוש שמו כולל את הצבע אפור, עזב את האוניברסיטה ואת צקורו ללא הודעה ושוב חווה צקורו תחושה עמוקה של בגידה. עתה, 16 שנים לאחר ניתוק הקשר של ארבעת חבריו, כשהוא רווק בן 36, מהנדס העובד בתכנון תחנות רכבת, קושר צקורו קשר רומנטי משמעותי עם סארה. סארה חשה ביחסיהם את משקעי העבר של צקורו ומשכנעת אותו לנסות ולהיפגש עם ארבעת חבריו מתקופת התיכון ולברר את סיבת קטיעת הקשר הפתאומית על ידם ולבחון את יחסיהם מחדש, 16 שנים לאחר האירוע שכונן את אופי חייו הבוגרים של צקורו.
שם הספר

כל הדמויות המשמעותיות עבור צקורו בנעוריו כללו בשמותיהם צבעים. רק שמו של צקורו (שפירושו הוא אדם שיוצר דברים) היה חסר צבע. צקורו מקשר בין שמות האנשים ובין אופיים ומסיק על עצמו כי הוא "חסר צבע" עבור הסובבים אותו, כלומר: צפוי, משעמם וחסר ייחוד.
"שנות העלייה-לרגל (Années de Pèlerinage)" (אנ') היא יצירה מוזיקלית לפסנתר מאת פרנץ ליסט. קטע מהיצירה, "Le mal du pays" ש"לבנה" נהגה לנגן בשנות חברותה של חמישיית הנערים, מלווה את הסיפור לכל אורכו וצקורו נתקל בו גם בהמשך חייו. על פי המוציא לאור בעברית, יש הקבלה בין העלייה לרגל המוזיקלית ובין מסעותיו של צקורו בבגרותו לחיפוש חבריו הישנים.
ביקורת

כמו רוב ספריו של מורקמי, הספר נהנה מהצלחה מסחרית מיידית ובמקביל, מביקורת מעורבת בקרב מבקרי הספרות. פטי סמית', מבקרת הספרות של הניו יורק טיימס, משווה את הציפייה לספריו החדשים של מורקמי לתכונה ולציפייה בשנות ה-60 לתקליטיהם החדשים של בוב דילן והביטלס. ביקורתה על הספר, שכותרתה היא "אקורדים עמוקים", היא חיובית בעיקרה והיא רואה בו רבדים עמוקים של מורקמי שכאילו השיל את עורו, בדומה להתפתחות של דילן מתקליטו המפורסם ביותר, "Blonde on Blonde" (שיצא לאור ב-1966) אל תקליטו המאוחר והמורכב יותר, "Blood on the Tracks" (אנ') (שיצא לאור ב-1975). היא מסיימת את ביקורתה במילים: "סיפור שאינו יודע לאן הוא הולך, אינו יודע שהוא קסום. הסגירות היא אשליה, קריצת עין הסערה. מאומה לא נפתר לחלוטין בחיים, שום דבר לא מושלם. הדבר החשוב הוא להמשיך לחיות כי רק על ידי חיים אתה יכול לראות מה יקרה אחר כך.".
נטע הלפרין, מבקרת הספרות של "ישראל היום" מסכמת את ביקורתה במשפט: "הרומן, אשר (כמו כל ספריו של מורקמי) נפתח באופן מסקרן, מפתה, ובחלקו אף מהנה, מסתיים באופן אנמי ובלי להותיר חותם, או למצער כתם צבע."
עמיחי שלו, רואה בספר את אחד מהספרים היותר טובים של מורקמי, אך טוען כי הוא מתאפיין במגרעות הרגילות בספריו של מורקמי שבכולן יש את: "אותו מיזוג עדין, כמו הליכה על חבל דק, שמצד אחד יש את ספרות העומק ומצד השני יש את הקיטש והשמאלץ, ... הכל ביחד יוצר מן משהו שיש בו קצת מהכל, אבל ביסודו הוא פופי לחלוטין."
הערות שוליים

↑  צקורו טזאקי חסר הצבע ושנות העלייה לרגל שלו, באתר הוצאת כתר
↑  Patti Smith, ‏Deep Chords: Haruki Murakami’s ‘Colorless Tsukuru Tazaki and His Years of Pilgrimage’, New York Times, August 5, 2014
↑  נטע הלפרין, עולם ללא צבע, באתר ישראל היום, 27 במרץ 2015
↑  עמיחי שלו, ביקורת אורחת: עמיחי שלו על הספר “צקורו טזאקי חסר הצבע ושנות העלייה לרגל שלו” מאת הרוקי מורקמי, אתר "קורא בספרים", 9 ביולי 2015
| --- | --- |
בקרת זהויות :  MusicBrainz release group: eede45e2-80bd-4486-a7c4-800a8ebc0ee9  NDL: 001142318  VIAF: 305101519   WorldCat (עם VIAF): 305101519
פרגה ערבית

פרגה ערבית (שם מדעי: Glaucium arabicum) הוא צמח רב-שנתי, לא נפוץ, בן משפחת הפרגיים.
גבעוליו מסתעפים ועליו ירוקים אפרפרים.
קוטר הפרחים עד 2.5 ס"מ והם בעלי ארבעה עלי כותרת שצבעם נוטה לרוב לאדום בחלקם התחתון ולכתום בחלקם העליון.
זמן פריחתו בין מרץ לראשית מאי.
בארץ הוא צומח בעיקר בהרים הגבוהים סביב מכתש רמון.
צדק לזקן

| --- | --- |
 מדינה:  ישראל 
 מנהיגים:  משה שרוני
 תקופת הפעילות:  2 ביוני 2008 – 27 באוקטובר 2008 (148 ימים) 
 אפיון:  סיעה לקידום זכויות הגמלאים
 כנסות:  הכנסת השבע עשרה
 שיא כוחה:  3 מנדטים
 נוצרה מתוך:  גיל - גמלאי ישראל לכנסת
 התמזגה לתוך:  גיל - גמלאי ישראל לכנסת
 
צדק לזקן היא סיעה שנוצרה במהלך כהונת הכנסת השבע עשרה כתוצאה מהתפלגות סיעת גיל, ומטרתה קידום זכויות האזרחים המבוגרים במדינת ישראל.
הסיעה הייתה אמנם, למעשה, סיעת אופוזיציה, אך לא התמידה בעבודה אופוזיציונית ולא נהגה להביע אי אמון בממשלה.
היא חדלה מלהתקיים כחצי שנה לאחר שהוקמה, כששניים מחבריה חזרו לסיעת האם, גיל, והחבר הנותר הקים את סיעת היחיד הדרך הטובה.
תהליך הקמתה

בחודש אוקטובר 2007 הודח מתפקידיו בכנסת יו"ר סיעת גיל, משה שרוני, משום שסירב להסיר הצעת חוק שיזם בנושא הגדלת קצבאות הזקנה. שרוני הודיע כי בהמשך הקדנציה יפרוש מהסיעה, וכי בינתיים אינו רואה עצמו כפוף למשמעת הסיעתית.
לאחר שחלפה מחצית מתקופת כהונת הכנסת, ומשהיה זכאי על פי חוק למימון מפלגות במקרה שיתפלג מהסיעה, הגיש שרוני ב-28 באפריל 2008 לוועדת הכנסת יחד עם שניים מחברי סיעתו, אלחנן גלזר ושרה מרום שלו בקשה להתפלג מהסיעה ולהקים סיעה עצמאית בשם "צדק לגמלאים". מספר שעות לאחר הגשת הבקשה, חזר בו גלזר, וזאת לאחר שהוצע לו תפקיד סגן השר לענייני גמלאים.
בסופו של דבר, ב-3 במאי 2008 החליטו אלחנן גלזר ושרה מרום שלו להצטרף למשה שרוני, ולפרוש מסיעת הגמלאים בכנסת. שרוני אמר כי "אם יקראו לנו למשא ומתן קואליציוני נשב במשא ומתן. אם ראש הממשלה יקבל את התנאים שלנו להעביר כספים לגמלאים נשקול להיות בקואליציה, אם לא - נהיה באופוזיציה".
ב-4 במאי כינסו השלושה מסיבת עיתונאים משותפת עם ארקדי גאידמק ובה הודיעו על הקמת סיעה חדשה בכנסת בשם "צדק לגמלאים". ב-19 במאי, עם תום פגרת החורף של הכנסת, התקיים דיון בוועדת הכנסת בסופו אמורה הייתה להתקיים הצבעה על אישור התפלגות הסיעה. במהלך הדיון הושמעה ביקורת מצד חברי כנסת רבים וכן מצד היועצת המשפטית של הכנסת, נורית אלשטיין, באשר לחוקיות ההסכם בין הפורשים לגאידמק. בתום הדיון החליט שרוני למשוך את בקשתו לאישור ההתפלגות, ולהעמידה להצבעה במועד אחר לאחר תיקון סעיפי ההסכם, לאחר שהסתמן רוב בקרב חברי הוועדה נגד אישור ההתפלגות. לבסוף, ולאחר שבוטל ההסכם עם גאידמק, אישרה ועדת הכנסת ב-2 ביוני את התפלגות הסיעה ואת הקמת סיעת "צדק לזקן".
ב-30 ביוני אישרה ועדת הכנסת הסכם בין סיעת צדק לזקן לבין מפלגת צומת, שיוצגה לאחרונה בכנסת החמש עשרה, לפיו הסיעה תייצג את צומת בכנסת. בעקבות הסכם זה, זכאית הסיעה למימון מפלגות על פי חוק, שכן הסיעה אינה מפלגה.
ב-15 באוקטובר, בעת נסיונותיה של ציפי לבני להקים ממשלה חדשה בראשותה, הודיעו ראשי שתי הסיעות על איחוד מחודש. חבר הכנסת גלזר הודיע כי יישאר בסיעת היחיד "צדק לזקן". כשבועיים לאחר מכן אישרה ועדת הכנסת את חזרת השניים לסיעת האם ואת הקמת סיעת "הדרך הטובה" על ידי אלחנן גלזר.
לפני האיחוד המחודש, ולקראת הבחירות לרשויות המקומיות בישראל ב-11 בנובמבר 2008 החליטה הסיעה להתמודד בערים שונות בשם "צומת-צדק לגמלאים", בין השאר בחיפה (רשימה שלבסוף לא התמודדה). בסופו של דבר התמודדה רשימת "צומת-צדק לזקן" רק בשדרות (ראש הרשימה בשדרות, ששון שרה, אף התמודד לראשות העיר) ובגבעתיים, אך רשימות אלו לא עברו את אחוז החסימה.
נציגי המפלגה בכנסת

| כנסת | ח"כים | הערות |
| --- | --- | --- |
| הכנסת ה-17 (2006) | 3 מנדטים: משה שרוני1, אלחנן גלזר2, שרה מרום שלו1. |  חזרו לסיעת האם, גיל, באוקטובר 2008.  לאחר חזרת שני חברי הסיעה האחרים לסיעת גיל, הקים את סיעת הדרך הטובה. |
הערות שוליים

↑  אמנון מרנדה ואטילה שומפלבי, פארסת הגמלאים: משלושה פורשים יצא אחד, באתר ynet, 28 באפריל 2008
↑  יאיר אטינגר ושירות "הארץ", גאידמק: אם יוצע לי - אסכים לכהן כשר, באתר הארץ, 4 במאי 2008
↑  חזקי עזרא, בקשת הפילוג של פורשי הגמלאים נדחתה, 28 במאי 2008, באתר ערוץ 7.
↑  צבי לביא, הגמלאים התפלגו, ללא גאידמק, באתר ynet, 2 במאי 2008.
↑  אמנון מרנדה, הגמלאים - האיחוד: איתן ושרוני שוב ביחד, באתר ynet, 15 באוקטובר 2008
↑  אמנון מרנדה, ח"כ גלזר פרש מהגמלאים והקים סיעת יחיד, באתר ynet, 27 באוקטובר 2008
↑  מיכאל פרוסמושקין, 'צדק לגמלאים' תתמודד בבחירות המונציפאליות, 31 בספטמבר 2008, בפורטל Local.
↑  אבי כפירי, זמן חיפה, גמלאי חיפה מתפצלים, באתר nrg‏, 25 ביוני 2008
↑  אורי גבאי, הקרב על המועצה, 9 בנובמבר 2008, באתר Sderonot.
↑  הבחירות לרשויות: הגמלאים מתעוררים, 11 בנובמבר 2008, באתר מוטק'ה.
↑  הגמלאים הכניסו נציגים ל-14 רשויות מקומיות, 13 בנובמבר 2008, באתר מוטק'ה.
משה שרוני, מנהיג הפורשים מהסיעה
קווין דויל (שחקן)

| --- | --- |
אין תמונה חופשית
 לידה:  10 באפריל 1960 (בן 64) סקות'ורפ, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1982 
 מקום לימודים:  John Leggott Sixth Form College 
 פרופיל ב-IMDb
 
קווין דויל (באנגלית: Kevin Doyle; נולד ב-1960) הוא שחקן אנגלי.
ביוגרפיה

דויל נולד בוונסברי שבלינקולנשייר. הוא מוכר מהופעותיו בסדרת הטלוויזיה "האגמים" בתפקיד ג'ון פאר, באופרת הסבון "קורוניישן סטריט", ובסדרת הדרמה "The Crimson Field". בסדרת הדרמה התקופתית "אחוזת דאונטון" שיחק דויל בתפקיד ג'וזף מולזלי, אחד המשרתים של הרוזן מגרנת'הם.
דויל הרבה להופיע בתיאטרון בהפקות רבות, בהן עשר מחזות עם הלהקה השייקספירית המלכותית.
תפקידים בתיאטרון

| שנה | שם | הערות |
| --- | --- | --- |
| NSFW מאת לוסי קירקווד (אנ') | מר ברדשו | תיאטרון רויאל קורט |
| Spur of the Moment מאת (אנ') | ניק אוונס |  |
| הגווארדיה הלבנה מאת מיכאיל בולגקוב | קולונל ולדימיר טלברג | התיאטרון המלכותי הלאומי |
| For King and Country | פאדרה |  |
| The Mob | סטיבן מור | Orange Tree |
| הנרי החמישי | אלי | RSC |
| קוריולנוס | ניקנור | RSC |
| חלום ליל קיץ | דמטריוס (אנ') | RSC |
| רומיאו ויוליה | בנווליו | RSC |
| המלט | המלט | פסטיבל שייקספיר |
| Hay Fever | סיימון בליז |  |
| ריצ'רד השלישי | להקת התיאטרון שייקספיר | RSC |
| Mutabililitie מאת פרנק מקגינס (אנ') | מפקד | התיאטרון המלכותי הלאומי |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 | חלום ליל קיץ | A Midsummer Night's Dream | דמטריוס | Film Four |
| 2004 | ליברטין | The Libertine | שוטר |  |
| 2008 |  | Good | מפקד |  |
| 2019 | אחוזת דאונטון | Downton Abbey | ג'וזף מולסלי |  |
| 2022 | אחוזת דאונטון 2 | Downton Abbey 2 | ג'וזף מולסלי |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 |  | Blott on the Landscape |  | פרק אחד; BBC |
| 1986 |  | Auf Wiedersehen, Pet | סמל בילוש לורנס | פרק אחד; ITV/Central/Witzend |
| 1997 | האגמים | The Lakes | ג'ון פאר / פישר | 13 פרקים; BBC |
| 1999 | הולבי סיטי | Holby City | סיימון הרווד |  |
| 1999 |  | Badger | מפקח בילוש דייוויד ארמיטאג' | BBC |
| 2000 |  | North Square | השופט מייקל ארבות'נוט | 2 פרקים; ערוץ 4 |
| 2000 |  | At Home with the Braithwaites | מייק הרטנול | 9 פרקים; ITV |
| 2003 | חוק מרפי | Murphy's Law | ריצ'רד מוני | פרק אחד; BBC |
| 2004 | בלקפול | Blackpool | סטיב | 6 פרקים; BBC |
| 2004 | רציחות במידסומר | Midsomer Murders | פרדי וילרס | פרק אחד; ITV |
| 2004 | חדר מיון | Casualty | בארי ריקס | 2 פרקים; BBC |
| 2005 |  | The Rotters' Club | קולין טרוטר | BBC |
| 2005 | החיים שאחרי | Afterlife | רוי טופנל | פרק אחד; ITV |
| 2005 |  | The Last Detective | אלן קינגוול | פרק אחד; ITV |
| 2006 | פשוט מהממת | Drop Dead Gorgeous | הווארד קריין | 9 פרקים; BBC |
| 2006 | חדר מיון | Casualty | דניס טומס | 2 פרקים; BBC |
| 2006 |  | The Bill | דייוויד קולס | פרק אחד; ITV |
| 2008 | הולבי בלו | HolbyBlue | שון בורוז | 3 פרקים; BBC |
| 2008 | המפקח ג'ורג' ג'נטלי | Inspector George Gently | רוברט סטרטון | פרק אחד; BBC |
| 2008 | עדות אילמת | Silent Witness | כריסטופר אנדרוז | 2 פרקים; BBC |
| 2009 | חדר מיון | Casualty | אלן קלרטון | פרק אחד; BBC |
| 2009 | פרדוקס | Paradox | אלן קינגוול | פרק אחד; BBC |
| 2009 | שושלת טיודור | The Tudors | ג'ון קונסטבל | 3 פרקים; CBC/TV3 |
| 2010 | ניצולים | Survivors | מר סטיבנס | פרק אחד; BBC |
| 2010–2015 | אחוזת דאונטון | Downton Abbey | ג'וזף מולזלי | ITV |
| 2011 | רציחות במידסומר | Midsomer Murders | פדי פאוול | פרק אחד; ITV |
| 2011–2012 | סקוט וביילי | Scott & Bailey | ג'ף הייסטינגס |  |
| 2012 | תחבולות חדשות | New Tricks | דייוויד קמפ | פרק אחד; BBC |
| 2014 |  | The Crimson Field | רולנד ברט |  |
| 2015 |  | A.D.: The Bible Continues | יוסף הרמתי | מיני-סדרה; NBC |
| 2016 | עמק האושר | Happy Valley | סמל בילוש ג'ון וודסוורת' | עונה שנייה |
| 2016 | רג' | Reg |  | סרט טלוויזיה |
| 2016 | פרנואיד | Paranoid | בלש הרפאים | סדרת דרמה |
| 2020 |  | Miss Scarlet and The Duke | הנרי סקהרלט | 5 פרקים |
| 2022 |  | Sherwood | פרד רוואלי | תפקיד ראשי; 6 פרקים |
הערות שוליים

↑  "Kevin Doyle". National Theatre. אורכב מ-המקור ב-2012-03-06. נבדק ב-25 בינואר 2016. {{cite web}}:  (עזרה)
↑  The RSC Shakespeare, plot summary - A Midsummer Night’s Dream
| --- | --- |
בקרת זהויות :  GND: 1053578903  ISNI: 0000 0004 0160 6469  LCCN: no2013010478  MusicBrainz: 05668b60-5368-4671-985f-c91c50c8c0c8  VIAF: 296132183   WorldCat (עם VIAF): 296132183
קאווה ססיליו דה סילבה

קאווה ססיליו דה סילבה (בפורטוגזית: Cauê Cecilio da Silva; נולד ב-24 במאי 1989), הידוע בשם קאווה, הוא כדורגלן ברזילאי המשחק בעמדת הקשר בסיאנורטה.
קריירה

קאווה התחיל את הקריירה שלו בקבוצת סנטו אנדרה מסאו פאולו, וכשהיה בן 21 עזב את ברזיל וחתם בליישואש מליגת העל הפורטוגזית. בעונת הבכורה שלו לא זכה קאווה לדקות משחק רבות והמועדון ירד לליגה השנייה, בה הפך קאווה לשחקן הרכב. בקיץ 2011 חזר לליגה הבכירה בפורטוגל כאשר חתם באולהאננסה, במדיה כבש ארבעה שערים ב-29 משחקים.
בקיץ 2012 חתם בואסלוי מליגת העל הרומנית, במדיה ערך את הופעת הבכורה שלו במסגרות האירופאיות, בתיקו 1–1 נגד פנרבחצ'ה במסגרת מוקדמות ליגת האלופות. בסך הכל שיחק שנתיים במועדון וכבש שלושה שערים ב-54 הופעות בכל המסגרות. בקיץ 2014 חתם בנפטצ'י באקו מליגת העל האזרית, במדיה שיחק שנה וחצי וכבש שני שערים ב-49 הופעות בכל המסגרות.
ב-2 בפברואר 2016 הגיע קאווה לישראל וחתם בקבוצת הפועל תל אביב. כעבור חמישה ימים ערך את הופעת הבכורה שלו במועדון, כאשר נכנס כמחליף בדרבי מול מכבי תל אביב, במשחק שנערך באצטדיון בלומפילד והסתיים בתיקו 1–1. בסך הכל שותף קאווה בשבעה משחקים בליגת העל עד תום העונה.
במאי 2016 חתם במוריירנסה מליגת העל הפורטוגזית, ובמדיה שיחק עונה אחת וכבש שני שערים ב-33 הופעות בליגה. ביולי 2017 חתם בקבוצת אומייה ארדיג'ה מליגת העל היפנית, ובתום העונה ירד עמה לליגת המשנה. בשנת 2018 הושאל לאלבירקס ניאיגטה מליגת המשנה היפנית, וכעבור שנה חתם על חוזה חדש בקבוצה.
ב-19 באוגוסט 2020, קאווה חתם בבלננסש סאד.
הערות שוליים

↑  ארז נעמן, ‏רשמי: קאווה חתם בהפועל ת"א עד תום העונה, באתר ONE‏, 2 בפברואר 2016
↑  Cauê no Moreirense por duas temporadas, באתר OJOGO, ‏22 במאי 2016
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאווה ססיליו דה סילבה".
קירילוס מסקיתופוליס

| --- | --- |
 לידה:  525 לערך בית שאן, האימפריה הביזנטית 
 פטירה:  559 לערך מדבר יהודה, ישראל 
 שפות היצירה:  יוונית עתיקה 
 
קירילוס מסקיתופוליס (ביוונית: Κύριλλος = אצילי, בלטינית: Cyril; חי במאה ה-6) היה אחד מחשובי ההגיוגרפים של הנזירים הנוצרים הראשונים בארץ ישראל.
חייו

קירילוס נולד בשנת 525 לספירה לערך בסקיתופוליס, היא בית שאן, למשפחה נוצרית בעלת מעמד, אביו היה עוזרו המשפטי של הארכיבישוף המטרופוליטני. קירילוס התחנך לנזירות מגיל צעיר. בגיל 18 הצטרף למנזר "באלה" בעמק בית שאן,  המזוהה כיום עם עין-בלה ליד קיבוץ מעוז חיים. שנה לאחר מכן הצטרף לקוינוביון של אותימיוס במישור אדומים (חאן אל אחמר), ושם שהה כעשר שנים, כחלק מהכשרתו לחיים בלאורה. הוא היה תלמידו של יוחנן המתבודד.
לאחר שעבר ללאורה שמדרום לתקוע שהוקמה על ידי חריטון, החל בכתיבת ביוגרפיות של נזירים מפורסמים, בסוגת כתיבה המכונה הגיוגרפיה (ביוונית הגיוס - קדוש, גרפיה - רישום). שתי הביוגרפיות הגדולות שלו הן: "חיי אותימיוס" ו"חיי סבאס", והאחרות הן - "חיי יוהנס המתבודד" ו"חיי קיריאקוס", "חיי תיאודוסיוס", "חיי תיאוגניוס", ו"חיי אברמיוס". חוקרים ובראשם גרגואר (Gregoire), סבורים שהיצירה "חיי גרסימוס" שיוחסה לקירילוס לא נכתבה על ידו, אלא על ידי נזיר אחר מן הלאורה של גרסימוס. נראה שקירילוס שילב בכתביו סיפורים על גרסימוס, ומכאן הטעות.
קירילוס הכיר את רוב הנזירים עליהם כתב, ועל אלו שלא הכיר - למד מפי נזירים שחיו בקרבתו. הוא נפטר בסביבות שנת 559, כנראה במנזר מר סבא.
כתיבתו מאופיינת בשפה עשירה בביטויים וברמזים מדברי השליחים, וכן בדיוק בפרטים היסטוריים, הגם שסוגת ההגיוגרפיה מתאפיינת בסיפורי ניסים על הקדושים. קירילוס, בהיותו אחד הביוגרפים הראשונים של הנזירות הנוצרית ושל הנצרות, השפיע על הכתיבה ההגיוגרפית והנוצרית, והוא מצוטט בה רבות. סיפור תולדות חייו של חריטון נכתב כנראה בהשפעת כתיבתו של קירילוס.
ראו גם

נזורה במדבר יהודה
לקריאה נוספת

לאה די סגני, מבוא ותרגום, קירילוס מסקיתופוליס, חיי נזירים ממדבר יהודה, יד בן-צבי, 2005.
קלארק רוברטסון

קלארק רוברטסון (באנגלית: Clark Robertson; נולד ב-5 בספטמבר 1993 באברדין שבסקוטלנד) הוא כדורגלן סקוטי המשחק בעמדת הבלם במ.ס אשדוד מליגת העל.
קריירת מועדונים

ב-30 ביוני 2019 חתם רוברטסון על חוזה מקצועני באברדין מליגת העל הסקוטית. ב-1 במאי 2010 ערך את הופעת הבכורה שלו במועדון, בהפסד 3-1 להמילטון אקדמיקל במסגרת הליגה. בסך הכל ערך 57 הופעות ליגה במדי המועדון.
בחודש יוני 2015 חתם רוברטסון בבלקפול מהפוטבול ליג הראשונה. הוא ערך 124 הופעות ליגה במדי המועדון, בהן הבקיע ארבעה שערים.
ב-29 ביוני 2018 חתם רוברטסון על חוזה לשלוש שנים ברות'רהאם יונייטד מהפוטבול ליג צ'מפיונשיפ. הוא ערך 61 הופעות ליגה במדי המועדון, בהן הבקיע חמישה שערים.
ב-22 ביוני 2021 חתם רוברטסון על חוזה לשנתיים בפורטסמות' מהפוטבול ליג הראשונה. הוא שיחק במועדון במשך שתי עונות, בהן ערך 49 הופעות ליגה והבקיע שני שערים.
בקיץ 2023 הוזכר כמועמד לקבוצת מכבי פתח תקווה אך לא הגיע להסכם עם הקבוצה, כעבור מספר ימים חתם בקבוצת מועדון ספורט אשדוד.
הערות שוליים

↑  Aberdeen FC put their faith in youth באתר Evening Express, ‏ 30 ביוני 2009 (באנגלית)
↑  Rotherham sign Vassell and Robertson באתר BBC, ‏ 29 ביוני 2019 (באנגלית)
↑  Clark Robertson: Portsmouth sign Rotherham United defender באתר BBC, ‏ 22 ביוני 2021 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלארק רוברטסון".
קאווה

| --- | --- |

 סוג:  יין נתזים 
 מוצא:  ספרד 
 
כוס קאווה.
קאווה (בספרדית: Cava) הוא יין מבעבע ספרדי, המיוצר בעיקר באזור קטלוניה. יין הקאווה יכול להגיע כיין לבן או כיין רוזה. זני הענבים העיקריים המשמשים להכנת קאווה הם מקבאו, פרלדה ושארל-לו. רק יינות המוכנים בשיטת ההכנה המסורתית יכולים להיקרא בשם 'קאווה', בעוד יתר היינות המבעבעים המיוצרים בספרד יכולים להיקרא רק 'יין מבעבע' (vinos espumosos). כ-95% מכלל יינות הקאווה מיוצרים בפנדס (Penedès) שבדרום קטלוניה, ובפרט, רבים מבתי הייצור הגדולים מרוכזים בכפר סנט סאדורני ד'אונאייה שבאזור זה. שני בתי הייצור הגדולים ביותר לייצור קאווה הם קודורניו ו- פרשנאט. בעבר, הייתה מכונה הקאווה בשם 'שמפניה ספרדית', מה שאינו אפשרי יותר לפי חוק האיחוד האירופי, מאז ששמפניה הוכרזה כבעלת מעמד גאוגרפי מוגן (PGS), בנוסף להצטרפותה של ספרד לאיחוד האירופי בשנת 1986. עם זאת, בספרדית ובקטלאנית מדוברת הקאווה ממשיכה להיות מכונה בשם שמפניה (champaña או xampany בהתאמה). 
ליין הקאווה מקום משמעותי כחלק מהמסורת המשפחתית הספרדית והקטלאנית, והוא לרוב נצרך באירועים חגיגיים כגון הטבלות, חתונות, סעודות, ארוחות ערב ומסיבות.
שם

משמעותה של המילה קאווה (cava) בקטלאנית היא 'מערה' (cave, באנגלית), או 'מרתף'. מקור שם זה נמצא בשימוש הקדום של יינות הקאווה במטרה לשמר או ליישן יין. יצרני היינות הקטלאנים אימצו את השם קאווה, על פני השימוש הקודם בשם שמפניה, בשנות ה-70, וזאת כדי להבחינו מהשמפניה הצרפתית.
ייצור

לפי החוק הספרדי, ניתן לייצר קאווה באחד משמונה אזורי כרמים: אראגון, חבל הבסקים, קסטיליה ולאון, קטלוניה, אקסטרמדורה, לה ריוחה, ולנסיה ו-נווארה. כדי להכין קאווה רוזה, מוסיפים בתהליך ההכנה כמויות קטנות של יין אדום מזני ענבים כגון קברנה סוביניון, גרנאש ומורוודרה. מלבד ענבי המקבאו, הפרלדה והשארל-לו, מייצרים קאווה גם מענבי שרדונה, פינו נואר ומלווסיה. השימוש הראשון בענבי שרדונה לצורך הכנת קאווה, נעשה בשנת 1981.
קלארק קליפורד

קלארק מק'אדמס קליפורד (באנגלית: Clark McAdams Clifford; ‏25 בדצמבר 1906 - 10 באוקטובר 1998) היה מזכיר ההגנה האמריקאי תחת הנשיא לינדון ג'ונסון ושימש יועץ רב השפעה לנשיאים הארי טרומן, ג'ון קנדי וג'ימי קרטר.
ביוגרפיה

קליפורד נולד בפורט סקוט שבקנזס. משפטן בהשכלתו ועורך דין במקצועו. קליפורד הגיע אל הזירה הפוליטית רק במהלך מלחמת העולם השנייה, לאחר גיוסו לצי האמריקני. קודם לכן, בין השנים 1928 ל-1943, ניהל פרקטיקה פרטית בסנט לואיס. הוא שירת כקצין בצי האמריקני בין 1944 ל-1946 וכעוזר ליועץ לענייני הצי לנשיא, משרה אליה הגיע כחבר ילדות נאמן של היועץ. עם הזמן הוא זכה לאמונו של הנשיא טרומן. לאחר המלחמה ושחרורו משירות, שימש כפרקליט הבית הלבן מ-1946 עד 1950.
קליפורד היה גורם מרכזי בניצחונו של טרומן על תומאס דיואי ב-1948 לאחר שעודד את הנשיא לנקוט בקו ליברלי, צעד שהסתבר כנכון מאחר שהאיום המרכזי על ניצחונו של טרומן הדמוקרטי לא נבע מדיואי, המועמד של המפלגה הרפובליקאית, אלא דווקא מסגן הנשיא לשעבר, הנרי וולאס, שהיה מועמד מטעם הפרוגרסיבים. עמדתו של קליפורד, שאומצה על ידי הנשיא טרומן, הובילה גם לקשר שבין המפלגה הדמוקרטית לתנועה לזכויות האזרח.
בפולמוס הנוקב בממשל, בשאלת הקמת המדינה היהודית. קליפורד היה מהתומכים הבולטים בהקמתה. תמיכתו נבעה מסיבות של צדק היסטורי, אמונה תאולוגית ובעיקר מתוך ראיה אסטרטגית, שמדינה יהודית, יציבה, דמוקרטית וליברלית, תשרת את האינטרסים של ארצות הברית והמערב במזרח התיכון. קליפורד נחשב למי שהשפיע והוביל את טרומן להחלטה להכיר באופן מיידי במדינת ישראל ב-1948 מיד לאחר הכרזתה.
ב-1968, לאחר פרישתו של רוברט מקנמארה מתפקיד מזכיר ההגנה בקבינט של הנשיא ג'ונסון, מונה קליפורד לתפקיד, אחרי שנים של מעורבות פוליטית ותפקידים סמי-רשמיים בממשל קנדי וג'ונסון. 
האתגר המשמעותי של קליפורד כשר הגנה היה מלחמת וייטנאם, והוא נחשב כמי שעמדותיו כלפיה היו עמומות. קודם לקבלת התפקיד יעץ לנשיא ג'ונסון להימנע מהמדיניות של מקנמארה שהעמיקה את מעורבות ארצות הברית בווייטנאם. עם זאת, בתפקידו כשר הגנה הוא המשיך את הקו שקדם לו, אך בסוף היה מהארכיטקטים של הנסיגה מווייטנאם וסיום הלחימה בדרום מזרח אסיה. 
בריאיון עיתונאי טען כי הוא סבר שבמגבלות שהאמריקאים פעלו בווייטנאם, אין להם סכוי לנצח. וכי המגבלות הללו הן מגבלות ראויות. הוא סבר שיש ללמוד מהנכונות של ההנהגה של צפון וייטנאם לפנות לשולחן הדיונים תחת המשך הלחימה (בהתייחסו לוועידה שהתקיימה בפריז, אך לבסוף נכשלה).
לאחר סיום תפקידו ב-1969, עם פרישתו של ג'ונסון, המשיך קליפורד לשמש גורם רב השפעה בוושינגטון. הוא שימש כשליח מיוחד של הנשיא קרטר להודו ובין 1982 ל-1991 היה יו"ר הדירקטוריון של "Bank of Credit and Commerce International". בתפקידו זה, נחשב לאחראי לפרשית שחיתות משמעותית שבגינה פתחו רשויות האכיפה האמריקאיות בהליכים. ההליכים נגדו הופסקו לאור בריאותו הרופפת.
הוא נפטר ב-1998 ונקבר בבית הקברות הלאומי ארלינגטון.
קוקשי

בובת קוקשי מסורתית
בובות קוקשי מודרניות
קוקשי (ביפנית こけし) היא בובה יפנית מסורתית מעץ עם ראש גדול יחסית וגוף ללא צורת גפיים. מקורה בצפון יפן.
הבובה מאפיינת את אמנות יפן המסורתית והיא עברה מספר וריאציות בתקופה המודרנית, עם עיצובים חדשים ומודרניים. קיימות בובות בדמויות זכר ונקבה.
היסטוריה

המקור לבובות איננו ידוע עד היום, אך מעריכים כי הבובה נוצרה בתקופת אדו (1600–1868) של יפן, והיא נמכרה למבקרים באזור המעיינות החמים הנמצאים בצפון מזרח יפן.
ייצור

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הבובות המסורתיות מיוצרות ידנית בהליך מורכב בידי אמני בובות קוקשי.
סוגי בובות

הבובות המסורתיות מסוג קוקשי, הן בובות עץ המסווגות ל-11 סוגים עיקריים. לכל אזור ביפן, הייתה בובה טיפוסית עם עיטורים המאפיינים את האזור. הבובות המסורתיות נעדרות שימוש נועז בצבעים, וניתן להרגיש דרכן את העץ. בהתאם לתקופה, היה גם שימוש מוגבל לצבעים מסוימים, בעיקר שחור, אדום, צהוב, ירוק ולבן.
הבובות המודרניות צבעוניות ומעוטרות בציורי נוף, מקדשים, פרחים ומילים ביפנית. נעשה שימוש בצבעי אקריל ושמן ובצבעים שאינם קיימים בבובות קוקשי מסורתיות.
כמו-כן מיוצרות גם בובות קטנות של קוקשי, תחת המותג קימידול (Kimmidoll). קיימות מעל 20 בובות קימידול בעיצובים שונים, וכל בובה נושאת עמה שם מיוחד וסיפור מאחוריה.
אמן קוקשי
קלרנס טאון

| --- | --- |

 מדינה:  איי בהאמה איי בהאמה
 אי:  לונג אילנד
 מחוז:  לונג אילנד
 שפה רשמית:  אנגלית
 אוכלוסייה:  ‏
  ‑ בעיר:  1,788 (2012)
 קואורדינטות:  23°06′00″N 74°58′58″W﻿ / ﻿23.1°N 74.982777777778°W﻿ / 23.1; -74.982777777778 
 אזור זמן:  UTC -5
 http://www.bahamas.com/our-other-islands/long-island
  מפת מיקום  מפה מפורטת   (למפת איי בהאמה מוגדלת) נסאו פריפורט קופרס טאון  אנדרוס טאון  א ר ה ב  קובה איי טרקס וקייקוס  האוקיינוס האטלנטי הים הקריבי קלרנס טאון (למפת איי בהאמה רגילה) נסאו פריפורט קופרס טאון  אנדרוס טאון  א ר ה ב  קובה איי טרקס וקייקוס  האוקיינוס האטלנטי הים הקריבי קלרנס טאון   he tabBackground:;tabBorder:#aaa;defaultTab:0;
 
קלרנס טאון (באנגלית: Clarence Town) היא עיר באי ומחוז לונג אילנד שבאיי בהאמה. העיר היא בירת האי ופועלים בה מרינה, שתי מסעדות ורציף שבו עוגנת ספינת דואר על בסיס שבועי. כמו כן פועלים בעיר מכולת קטנה, תחנת דלק, פאב, תחנת משטרה, סניף דואר ומרכז קהילתי. בעיר ישנן שתי כנסיות, אחת אנגליקנית והשנייה קתולית.